Aeraator

Aeraator (muruõhutaja, samblaeemaldaja) on seade, mis eemaldab murust sambla ja umbrohu ning teeb murusse augud, kust õhk, vesi ja väetis pääsevad pinnasesse, aidates seeläbi kaasa muru paremale kasvamisele. Eesti Keele Instituut. Sõnaveeb. Aeraator.Saemeister „Muruõhutamise ABC“

 Aeraatorite tüübid 
Aeraatoritel on kolm peamist tüüpi:
 Piidega aeraator, mis teeb pinnasesse augud. Sobib paremini liiva- ja savimuldadele.
 Lõiketeradega aeraator ehk vertikaallõikur, mille terad lõikavad pinnasesse õhutusavad. 
 Metalltorudega aeraator, mis võtab pinnasest välja väikeseid silindrikujulisi mullatükke. Sobib eriti hästi rasketele savimuldadele ja kinni tambitud pindadele.CA The Spruce. „Core Aeration: what Is It and Why Do It“
Aeraatorid võivad olla kombineeritud tööriistadega, mis maapinda sisselõikeid ei tee, vaid tõmbavad muru seest sammalt välja. Osadele masinatele saab külge panna spetsiaalse koti kuivanud muru ja sambla kokku kogumiseks.
Olemas on nii manuaalsed, bensiinimootoriga kui elektritoitel juhtmega või akutoitel mudelid. Gardener´s World. (2021) „Seven of the best lawn aerators, from manualt o combination machines“Pennington Seed, Inc. „Why, when and how to aerate your lawn“.

 Aeraatorite kasutamine 
Muru on soovitatav aeraatoriga õhutada kaks korda aastas ‒ hiliskevadel, kui õues on vähemalt 10 kraadi sooja ja sügise alguses. Eelnevalt niita muru umbes 3-4 cm kõrguseks. Maapind peab olema kergelt niiske. Kindlasti vältida õhutamist põua ajal. Teradega ei tohi liiga sügavale lõigata. Üleskistud materjal murupinnalt eemaldada. 
Peale õhutamist on soovitatav pinnale liiva puistata ja muru väetada. Õhutamise järgselt ei tohi muru kümne päeva jooksul niita.Fantastic Gardeners. „What is Lawn Aeration? Why, When, and How to Do It?“Better Homes&Gardens. „How to Aerate Your Lawn for Healthy Grass“PuhastusImport. „Mida teha enne ja pärast muru õhutamist?“Murumehed. „Muru õhutamine“.Prints, U. 2012 „Esmalt tuleb kevadel muru õhutada“. Maakodu, 06.05.2012.
 Viited 

Kategooria:Tööriistad